Schimb dur de replici între Adrian Cioroianu, directorul Bibliotecii Naționale a României, și fostul polițist Marian Godină, în contextul scandalului dintre primul și jurnalista de investigație Emilia Șercan.
Amintim că Cioroianu, folosindu-se de funcția sa, a aflat și dezvăluit public că Șercan analizează teza de doctorat a lui Mircea Geoană. Cioroianu a reacționat astfel după ce jurnalista s-a plâns că e foarte frig în bibliotecă.
Scandalul dintre directorul Bibliotecii Naționale și Marian Godină a izbucnit după ce acesta din urmă i-a luat apărarea jurnalistei.
"Mesaj pentru o doamnă care pare a-și fi găsit, în fine, menirea: Emilia Șercan tot ia temperatura pe holurile Bibliotecii Naționale, cu un termometru de cameră. Nu vreau să par neelegant, dar aș avea o replică, în virtutea libertății de exprimare și în registrul umorului oltenesc🙂, că tot e azi ziua marelui Marin Sorescu: doamnă, nu cumva v-ar ajuta mai mult un termometru la subraț?! Dragi prieteni reali & virtuali, Emilia Sercan caută mai nou plagiat la Mircea Geoană și, în treacăt, mai ia și temperatura prin spațiile deschise ale Bibliotecii Naționale… Azi iar mă atacă și pe mine, ceea ce deja devine distractiv", a scris ironic Adrian Cioroianu, după ce Emilia Șercan s-a plâns de frigul din Biblioteca Națională, pe care acesta o conduce.
Emilia Șercan a reacționat apoi, precizând că fapta lui Adrian Cioroianu este de o gravitate extremă: "Dezvăluirea de către Adrian Cioroianu a informației că am mers la Biblioteca Națională pentru a studia teza de doctorat a lui Mircea Geoană este de o gravitate extremă. Adrian Cioroianu a obținut această informație prin prisma funcției sale de director al Bibliotecii Naționale a României (BNaR) și a divulgat-o public. (…) Adrian Cioroianu a încălcat legea și normele instituției pe care o conduce cu bună știință, vulnerabilizând atât subiectul investigației mele, cât și pe mine. Această acțiune nu poate rămâne fără consecințe publice și îi solicit, din nou, ministrului Culturii să se exprime asupra acestei situații".
La postarea lui Adrian Cioroianu a reacționat și fostul polițist Marian Godină: "În același registru umoristic, nu mai bine v-ați băga dumneavoastră un termometru în c*r? Dacă ar fi unul care ar măsura prostia umană, ar bubui, la fel cum bubuiți dumneavoastră de inteligență".
N-a durat mult și Cioroianu i-a răspuns: "A reapărut influensărul răsuflat Godină!😀 Sunteți penibil🙂. Din ce in ce mai penibil🙂. Rog fiți recunoscător că vă bag in seamă și rog nu vă sinucideți, deși oglina nu vă minte, dimineața, dragă milițian de pripas!😀"
"Sunteți penibil si needucat, milițiene!🙂 Vezi când e născut ex-regele Spaniei, când sunt eu… Și poate pricepi… Dacă nu, dă un semn și îți desenez, influensăre de doi bani și insolent!👍", i-a mai scris directorul Bibliotecii Naționale fostului polițist.
Godină a revenit apoi, amintindu-i lui Cioroianu de o gafă diplomatică făcută pe vremea când era ministru de Externe:
Cioroianu i-a replicat apoi: "Nu, amarâtule! Habar n-ai de Istorie. Pune mana pe carte, milițiene influensăr! Te faci de râs. Nici filmul Gladiatorul nu l-ai văzut? Sau iar dormeai în sală, de la prea multe semințe de floare scuipate pe jos?! Ăsta e semn de viață lungă, nu de OK!😀😀 Inapoi la clasa a VII-a, influensăre! Pune mâna și citește, sau mă vei pune în situația de a-ți aminti eu cum e cu editatul cărților scrise de victime devenite tupeiști!".